انگلستان نینگ مانچستر شهری نینگ اینگ کتته کنسرت ساحه سیدن عبارت مانچستر آرینا ده توناوون کیچه یوز بیرگن انفجار حادثه سی عاقبتیده 22 کیشی جان بیررایکن, 50 دن آرتیغراق کیشی ایسه یره لندی.
باش وزیر ترزا می, پولیس مسئول لری نینگ, حادثه نی قتتیق بیر تروریستیک هجوم اوله راق بهالنترگن لیک لری نی بیلدیردی.
می, حادثه نینگ جزئیاتی نینگ انیق لشتیریلیشی اوچون تحقیقات نینگ دوام ایتیتگن لیگی نی معلوم قیلدی.
باش وزیر ترزا می, جون آیی نینگ 8 نچی کونیده بولیب اوته دیگن سیلاو لر بوییچه کمپاین فعالیت لری نی معطل قیلیب قویدی.
پولیس, هجومچی نینگ بیر کیشی ایکن لیگی و بیلی گه باغلب آلگن منفجره مواد نی پارتله تیشی آرتیدن حادثه محللیده جان بیرگن لیگی نی بیلدیردی.
حادثه, امریکا لیک قوشیقچی آریانا گراند نینگ کنسرتی نینگ اداغیده محللی وقت بیلن کیچه ساعت 10 دن 35 دقیقه اوتگنده یوز بیردی.
مینگ لب کیشی لیک اوشبو کنسرت سالونیده جان بیرگن کیشی لر آره سیده باله لر هم موجود.
حادثه نینگ یوز بیریشی آرتیدن پایتخت لندنده بحران نی کنترول ایتیش مرکزی قوریلدی.  عینی دمده ایچکی ایش لر وزیرلیگی مسئول لری مانچستر پولیسی بیلن عاجل بیر ییغیلیش اوتکزدی.
بوندن تشقری امریکا قوشمه ایالت لری نینگ لندن سفارتی انگلستان ده گی امریکا تبعه لری نی سفارت بیلن تماس قوریش گه چقیردی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
